Ramunė Sakalauskaitė

Ramunė Sakalauskaitė (g. 1969 m. liepos 24 d. Klaipėdoje) – Lietuvos žurnalistė.

Biografija 
Mokėsi Klaipėdos 14-oje vidurinės mokykloje, Vilniaus universitete baigė žurnalistiką, Birmingemo universitete (Jungtinė Karalystė) - tarptautinius santykius ir globalizaciją. 

1988 m. Sąjūdžio informacijos agentūros (SIA) bendradarbė. 1989-1992 m. dienraščio „Respublika“ reporterė. Nuo 1992 m. dienraščio „Lietuvos rytas“ politikos žurnalistė,   2003–2012 m. Konstitucinio Teismo atstovė spaudai.

Bibliografija 
 Politikos ringe, publicistika. Vilnius; Rašytojų sąjungos leidykla, 2009. ISBN 978-9986-39-586-7.
 Рамуне Сакалаускайте. «На ринге литовской политики». Москва: Художественная литература, 2011. ISBN 978-5-280-03518-8.
 Gyvenimas, koks jis buvo. Monsinjoro Kazimiero Vasiliausko biografija. Vilnius: VšĮ Porta artis, 2015. ISBN 978-609-95789-0-3. 
 Nijolė Ambrazaitytė. Nepaprastas balsas. Bendraautorė. Vilnius: Lietuvos Nepriklausomybės signatarų klubas, 2018. ISBN 978-609-95899-4-7.
 Laiko rankoje. Keturi Senjorų socialinės globos namų dešimtmečiai. Vilnius: VšĮ Porta artis, 2019. ISBN 978-609-95789-2-7.
 Pirmoji Vyriausybė - vizijos ir galimybės. Vilnius; VšĮ Porta artis, 2020. ISBN 978-609-95789-3-4.
 Gyvenimas, koks jis buvo. Monsinjoro Kazimiero Vasiliausko biografija (nauja laida). Vilnius; VšĮ Porta artis, 2021.

Filmografija

 Dokumentinio filmo „Laimingi buvę jo akivaizdoje“ (apie Monsinjorą Kazimierą Vasiliauską) idėjos autorė ir scenarijaus bendraautorė, režisierius Saulius Vosylius, 2007.
 Dokumentinio filmo „Algirdas Brazauskas: liudijimai” bendraautorė, 2010.
 Dokumentinio filmo „Neokupuotas" (apie Lietuvos Laisvės lygos įkūrėją Antaną Terlecką) bendraautorė, 2012.
 Dokumentinio filmo „Pakeliui į prieplauką" (apie teatro režisierių Rimą Tuminą) scenarijaus autorė ir režisierė, 2014.

Redakcinių komisijų narė, leidinių sudarytoja, leidėja 
 Lietuvos Respublikos Konstitucinio Teismo biuletenio „Konstitucinė jurisprudencija“ redakcinės kolegijos narė, 2006–2012. 
 Aro Lukšo knygos „Laisvės istorijos mozaika“ sudarytoja ir projekto vadovė. UAB „Lietuvos žinios“, 2015–2016.
 Eglės Čėjauskaitės-Gintalės katalogo-albumo „Žemaitijos balsai ir daiktai“ pagal prof. Viktorijos Daujotytės eiles leidėja. VšĮ „Porta artis“, 2017. 2018 m. Vilniaus knygų mugės diplomas „už vaizdo ir  teksto elegancijos sintezę“.
 Fotoalbumo „Monsinjoro Kazimiero Vasiliausko tremties takais“ sudarytoja. Lietuvos gyventojų ir genocido tyrimo centras, 2022.

Veikla

 Jurgai  Ivanauskaitei skirto skvero Vilniuje, Aguonų gatvėje, ir ten pastatytos skulptūros „Katinas“ (skulptorė Ksenija Jaroševaitė) idėjos autorė ir įgyvendintoja, 2008–2013.
 Prisidėjo prie paramos Gruzijos karo pabėgėlių vaikams skirtos akcijos „Lietuva – Gruzija. Viena širdis “, kurią rengė Užsienio reikalų ministerija kartu su VšĮ „Kiškių garbė“ (akcijos metu paaukota 247 tūkst. Lt), 2010. 
 Monsinjoro Kazimiero Vasiliausko atminimui skirto skvero prie Vilniaus Šv. Rapolo bažnyčios ir čia pastatytos skulptūros (skulptorius Jonas Gencevičius, architektas Tauras Budzys) idėjos autorė ir projekto vadovė, 2010. 
 Padėjo rinkti lėšas labdaros ir paramos fondo „Bėdų turgus“ sumanytai Vilniaus krašto labdariams skirtai skulptūrai „Žaliasis obuolys“ (skulptūros autorius Romas Kvintas), 2011 m.
 Monsinjoro Kazimiero Vasiliausko labdaros fondo valdybos narė nuo 2011.
 Česlovo Milošo laiptų (skulptorius Jonas Gencevičius) Vilniuje idėjos autorė ir projekto vadovė, 2015–2016.
 Kazimiero Vasiliausko gimimo šimtmečiui skirtos skulptūros (skulptorius Jonas Gencevičius) Vabalninke idėjos autorė ir įgyvendintoja, 2021–2022.

Apdovanojimai

 Respublikos Prezidento Valdo Adamkaus atminimo ženklas „Už asmeninį indėlį plėtojant Lietuvos transatlantinius ryšius bei Lietuvos Respublikos pakvietimo į NATO proga“, 2002 m.

 Labdaros ir paramos fondo „Bėdų turgus” skulptūrėlė „Žaliasis obuolys“ nominacijoje „Už meilę žmonėms ir miestui” (už lėšų, reikalingų sostinėje sutvarkyti tris skverus ir čia pastatyti skulptūras, surinkimą) 2011 m.

 Lietuvos žurnalistų sąjungos medalis „Už nuopelnus žurnalistikai“, 2018.

Šaltiniai 

Lietuvos publicistai
Lietuvos žurnalistai
Lietuvos ryšių su visuomene specialistai